OzLabs/hebrew-wiki-articles huggingface dataset:
הארות ומארות

הארות ומארות תלויים כעונש על בקורתם כלפי נפילתו של אדם הראשון. כ"י ולטרס W659
הָארוּת ומָארוּת (בערבית: هاروت وماروت) הם שני מלאכים המוזכרים בסורה השנייה בקוראן.

== בקוראן ==
הארות ומארות נזכרים בסורת אל-בקרה ("הפּרה"), פס' 102. חלק זה של הסורה (101–103) מתייחס לאנשים שעסקו בכישוף בתקופת שלטונו של המלך שלמה.

== במסורת האסלאמית ==
בשל מיעוט הפרטים בקוראן, ניסו פרשנים וסופרים מוסלמים למלא את החסר בנוגע להארות ולמארות. קיימות גרסאות שונות של הסיפור, אך ניתן לתמצת אותו כך:

בני האדם מילאו את הארץ, אך מעשיהם היו רעים. המלאכים התלוננו בפני אלוהים שהעדיף את בני האדם הסוררים על פניהם, ואלוהים השיב כי המלאכים לא היו צריכים לעמוד בפיתויים השונים כמו בני האדם. הארות ומארות (שנחשבו לצדיקים ביותר מבין המלאכים) נשלחו מטעם המלאכים אל עולם בני האדם כדי לעמוד בניסיון. תקופה ארוכה הם הצליחו אך לבסוף לא עמדו בפני הפיתויים הרבים וחטאו. אלוהים רצה להענישם ואפשר להם לבחור האם ייענשו בעולם הזה או בעולם הבא. הארות ומארות בחרו להיענש בעולם הזה, והם נכלאו בבאר עמוקה בבבל.

בסיפורי הנביאים של אל-כסאאי מסופר כי הארות ומארות דיברו רעות באדם הראשון וקינאו בו. לכן העניש אותם האל, כבל אותם ואסר אותם. לפי סיפור זה, הארות ומארות נכחו כבר בתקופתו של אדריס.

== פרשנויות חוץ-אסלאמיות ==
ויליאם טיסדאל טען כי הארות ומארות הם שני אלים ארמניים קדומים, להם סגדו הארמנים לפני התנצרותם. הם העוזרים של האלה ספנדארמת (Spandaramet), ואחראים על עידוד היצרנות ופוריות הארץ.

המזרחן ד"ש מרגליות טען כי הארות ומארות היו למעשה יניס וימבריס (יוחנא וממרא בתלמוד הבבלי), שני קוסמים שנזכרו באיגרת השנייה אל טימותיוס, פרק 3, פס' 8. נאמר שם כי הם היו המכשפים שעמדו מול משה בחצרו של פרעה כמסופר בספר שמות, פרק ז', פס' 8–12.

לסיפור של הארות ומארות יש מקבילה בספרות היהודית האפוקריפית. בספר חנוך ב' מסופר על המלאכים אריוך ומאריוך שנשלחו כדי להגן על הארץ.

בספר חנוך ג' מוזכרים המלאכים עוזא, עזה ועזאל, המלמדים את בני דורו של חנוך כשפים המאפשרים להם לזמן את גרמי השמיים.

==אטימולוגיה==
השמות "הארות" ו"מארות" אינם ערביים במקורם, דבר שהובן כבר בראשית האסלאם. חוקרים מערביים זיהו את שתי הדמויות האלה עם הישויות האלוהיות הורדאד ואמורדאד מן הפנתיאון הזורואסטרי. בדת הזורואסטרית אחראיות הורדאד ואמורדאד על המים והצמחים המועילים.

==לקריאה נוספת==
<div style="direction: ltr;">
* A. Shapur Shahbazi, "[http://www.iranicaonline.org/articles/harut-and-marut Hārut and Mārut]," Encyclopedia Iranica, s.v
</div>

==קישורים חיצוניים==
* 

== הערות שוליים ==

קטגוריה:מלאכים
קטגוריה:צמדים
קטגוריה:דמויות וקבוצות באסלאם
המועצה לענף הלול

סמליל המועצה
המועצה לענף הלול היא מועצה סטטוטורית, אחת ממועצות הייצור והשיווק הפועלות במסגרת משרד החקלאות, וממונה על הסדרת תחום משק העופות בישראל.

==רקע==
ענף הלול כולל מספר שלוחות: שלוחת ההטלה העוסקת בייצור של ביצי מאכל, שלוחת הפטם (העוף הצעיר) ושלוחת תרנגולי ההודו העוסקות באספקת בשר עוף למאכל, ושלוחת הרבייה שמספקת אפרוחים לשלוחות האחרות. נכון לשנת 2014, היקף הייצור של ענף הלול במדינת ישראל עומד על כ-5.5 מיליארד שקלים בשנה המהווים כ-17% מסך התוצרת החקלאית בישראל.

המועצה לענף הלול (ידועה גם כ"מועצת הלול") הוקמה על פי חוק המועצה לענף הלול (ייצור ושיווק), התשכ"ד-1963. על פי חוק זה תפקידי המועצה הם: לתכנן את שוק גידול העופות (להטלה, פיטום והדגרה) בהתאם להנחיות שר החקלאות ולהסדיר את היקף גידול העופות בהתאם לתכנון. כמו כן, לפקח על טיפוח הענף, להסדיר את הייצור של חומרי רבייה ושיווקם בישראל וליצוא, להסדיר את שיווק הביצים ובשר העופות בישראל ולייצוא, לסייע בשיווק בשר עוף, להקים מחסני מיון ואריזה לביצים, ולסייע במחקר שווקים ושיטות ייצור בענף. בנוסף, על פי החוק מתפקידי המועצה לפעול להגברת הצריכה של תוצרי הענף בישראל ומחוצה לה.

על פי החוק, מספר חברי מועצה הוא 50-40 חברים. במועצה מיוצגים כל הגורמים הקשורים לענף הלול: מגדלים, משווקים, צרכנים, גורמים מן התעשייה ומשרדי הממשלה. תקציב המועצה לשנת 2014 היה כ-126 מיליון ש"ח, והיא העסיקה כ-230 עובדים בשנה זו, ומקום מושבם של משרדיה בתל אביב. תקציב המועצה מגיע מהחקלאים בענף המחויבים על פי חוק לשלם היטל על כל שיווק של ביצה ועוף, ומקבלים מן המועצה שירותים שונים.

==פעילות המועצה==

המועצה מפעילה פקחים על מנת למנוע שיווק בישראל של עוף וביצים שאינם מפוקחים תברואתית. פעמים רבות מסכלים פקחיה הברחות משטחי הרשות הפלסטינית לישראל, בשיתוף פעולה עם משטרת ישראל ובית מכס מעברים.

המועצה קובעת את מכסות הייצור למגדלים, וקובעת את מכסות הייבוא של ביצים לישראל, כאשר בשנת 2014 עמדה המכסה הארצית לייצור ביצי מאכל על כ-1.3 מיליארד ביצים. המועצה קובעת גם את גובה ההיטל שמשלמים המגדלים ושולטת על חישוב התשלום שמקבלים המגדלים. לעיתים נוצר מחסור בביצים בישראל, וביקורת הוטלה על מועצת הלול בגין תכנון לקוי של שוק הביצים. הממשלה בתיאום עם המועצה קובעת את המחיר למשווקים.

משרד האוצר בשיתוף עם משרד החקלאות החלו לפעול לביטול מועצות חקלאיות רבות, ביניהן מועצת הלול. מטרת הרפורמה היא לעבור משיטה בה המועצות מפקחות על המכסים ועל כמויות הייצור, לתמיכה ישירה בחקלאים, כנהוג במדינות ה-OECD.

===התנגדות לפעילות המועצה===
המתנגדים לקביעת מכסות הייצור ומכסות הייבוא טוענים כי לענף הלול (כמו גם לענף הרפת) כיום, אין כל יתרון על ענפי כלכלה שאינם חקלאיים ולכן אין כל הצדקה לתמוך בו באופן ייחודי באמצעות קביעת מכסות.

ההתנגדות מבוססת על מספר טיעונים נוספים:
* הטלת מכסי מגן והיכולת של בעלי הלולים לתאם מחירים, פוגעת ברווחתם של הצרכנים שהיו יכולים ליהנות ממחירים נמוכים יותר.
* הטלת מכסי מגן ומתן סובסדיה מאפשרים לבעלי הלולים לא יעילים להמשיך להתקיים, ומנציחים מצב של אי יעילות במשק.
* במאה ה-21 התזונה של ישראל ממילא מבוססת על יבוא, ולכן התמיכה בחקלאות הישראלית לא מאפשרת הסתמכות על תוצרת עצמית בעיתות מלחמה וכדומה

==הרפורמה בענף הלול==

==קישורים חיצוניים==

* [http://www.ofot.org.il/home.aspx אתר המועצה]
* 
* 
* 
* 
* 
* 

==הערות שוליים==

קטגוריה:ארגונים חקלאיים בישראל
קטגוריה:ישראל: תאגידים סטטוטוריים
קטגוריה:ביצים
מועצת הלול
קטגוריה:תרנגולים בתרבות
מלחמת הכוכבים: כוחות הגורל

מלחמת הכוכבים: כוחות הגורל (באנגלית: Star Wars Forces of Destiny) היא סדרת אנימציה מאת לוקאס פילם שמשודרת בערוץ ה-YouTube של חברת וולט דיסני.

הסדרה הוכרזה על ידי דיסני ב-12 באפריל 2017 בתור הרחבה לעולם מלחמת הכוכבים. קדימון מיוחד של הסדרה הוצג יומיים לאחר מכן באירוע Star Wars Celebration השנתי באורלנדו.

הסדרה היא אוסף פרקים קצרים שאורכם נע בין 2 ל-3 דקות, ומתרחשת בנקודות זמן שונות ביקום מלחמת הכוכבים. הסדרה מתמקדת בדמויות מהמין הנשי. פרק הבכורה הושק בשידור חי בערוץ דיסני ביוטיוב ב-3 ביולי 2017, וב-9 ביולי הערוץ החל לשדר את 7 הפרקים הנוספים בקצב של פרק אחד ליום. 8 פרקים נוספים של הסדרה עתידים להשתחרר בסתיו 2017. 

זאת הפעם הראשונה שלוקאס פילם מפיקה סדרת אנימציה דו־ממדית מאז הסדרה "מלחמת הכוכבים: מלחמת המשובטים" ששודרה ב-2003. לדברי ההפקה, כוחות הגורל נוצרה בפורמט של פרקים קצרים מאחר שהסגנון התאים יותר לדפוס הצפייה של ילדים ברשת.

== מוצרים נוספים בזיכיון הסדרה ==
במעמד ההכרזה על הסדרה, לוקאס פילם הודיעה על השקת קו צעצועים מאת הסברו, וסדרת ספרי ילדים. הצעצועים יהוו סוג חדש של דמויות שהגדרתו נמצאת בין דמויות פעולה לבובות. כל צעצוע יהיה בגובה 28 סנטימטר ויציג דמות שונה מהסדרה. הם יושקו ב-1 באוגוסט 2017, ויכללו בין השאר גם את הדמויות לוק סקייווקר וקיילו רן.

סדרת ספרי הילדים הנושאת את שם הסדרה תהווה אדפטציה לפרקי הסדרה. שני ספרים עתידים לפרסום עד כה, בשם הרפתקאות נועזות: הספר הראשון יעסוק בפרקים על הדמויות סבין, ריי, ופאדמה. הספר השני יעסוק בפרקים על הדמויות ג'ין, אסוקה, וליאה.

== קישורים חיצוניים ==
* 

* [https://www.youtube.com/playlist?list=PL148kCvXk8pCF8Y3SduP-r-s3OOx0lria פרקי הסדרה באתר YouTube]

==הערות שוליים==

קטגוריה:סדרות מלחמת הכוכבים
קטגוריה:סרטוני יוטיוב
קטגוריה:יצירות משנת 2017
אברהם שמואל דיסקין

הרב ישראל אברהם שמואל דיסקין (ז' באב ה'תקפ"א, 5 באוגוסט 1821 - ליל י"ג בטבת ה'תרמ"ז, 8 בינואר 1887) היה רב וראש ישיבה ליטאי, רבן של פלונסק ווולקוביסק. אחד מארבעת רבני משפחת דיסקין בני הרב בנימין דיסקין, ומחבר הספר "לבני בנימין".

==ביוגרפיה==
נולד בוולקוביסק לרב בנימין דיסקין שכיהן אז כרב העיר ובהמשך היה רבן של הורדנה ולומז'ה. למד כאחיו הגדול הרב משה יהושע יהודה לייב דיסקין אצל אביו ואף נסמך לרבנות על ידו. בצעירותו כיהן כדיין בלומז'ה, ומשם עבר לכהן כרבה של פלונסק.

בשנת ה'תרכ"ה נבחר לכהן כרבה של וולקוביסק מולדתו על כיסא הרבנות שעליו ישב בעבר אביו וכעת עמד פנוי מאז פטירת הרב האחרון, הרב יחיאל הלר. ברבנות זו החזיק במשך עשרים ושתים שנים עד פטירתו בליל מוצאי שבת י"ג בטבת ה'תרמ"ז, 8 בינואר 1887.

בוולקוביסק הקים ישיבה ובה לימד. סגנון לימודו הושפע משיטת הפלפול אך בהתאם לעקרונות בית המדרש הליטאי נצמד ליסודות ההגיון והסברה.

הוא פרסם את ספרו "לבני בנימין" ובו ארבעים ואחת "מערכות" בנושאים שונים, בשנת ה'תר"ל, 1870. חידושים מכתב ידו נדפסו לאחר פטירתו בכתב העת הפלס. לפי הרב יצחק אייזיק הלוי הרצוג הצטיין הרב דיסקין במשחק השחמט.

==משפחתו==
* בתו מינדל צירל התפרסמה בליטא בחכמתה וביופיה, היא נישאה לאיצ'ה לעוו שהיה בעל נכסים בוולקוביסק ובשל עושרו כונה "הגביר האדיר". ולאחר פטירתו נישאה בשנית לאחיו הצעיר של אביה, הרב נח יצחק דיסקין מלומז'ה
* בנו היה נחום צבי גולדשטיין, שכתב בעיתונות העברית בת התקופה בפסבדונים נח"ץ.

==לקריאה נוספת==
* מרדכי ליפסון, מדר דר, א, עמ' 202 פריט 529
* הרב נתן צבי פרידמן, אוצר הרבנים, פריט 1409

==קישורים חיצוניים==
* 
* 
;ספרו
* 

==הערות שוליים==

קטגוריה:רבנים ליטאים
קטגוריה:רבנים פולנים
קטגוריה:משפחת דיסקין
קטגוריה:ראשי ישיבה ליטאים במזרח אירופה
קטגוריה:וולקוביסק: רבנים
קטגוריה:פלונסק: אישים
אטדה נוהיו

אטדה נוהיו (באלבנית: Atdhe Nuhiu; נולד ב-29 ביולי 1989) הוא כדורגלן קוסובני המשחק בריינדורף אלטאך בעמדת החלוץ.

==קריירת מועדונים==
נוהיו התחיל את הקריירה שלו בוואלס מהליגה השלישית באוסטריה. בקיץ חתם באוסטריה קרנטן מליגת העל האוסטרית. ב-31 באוגוסט 2009 הושאל לריד. ב-23 בספטמבר 2009 הבקיע את שער הבכורה שלו בקבוצה בתיקו 1-1 נגד אוסטריה וינה.

ב-8 ביוני 2010 נוהיו חתם בראפיד וינה לשלוש שנים עם אופציה לעונה נוספת. נוהיו חתם על חוזה לפיו ירוויח כ-1.2 מיליון אירו בכל עונה. ב-22 באוגוסט 2010 ערך את הופעת הבכורה שלו בקבוצה בניצחון 0-2 נגד מאטרסבורג. ב-13 בנובמבר הבקיע את שער הבכורה שלו בקבוצה נגד מאטרסבורג.

ב-25 ביולי 2013 נוהיו חתם בשפילד ונסדיי מהפוטבול ליג צ'מפיונשיפ, אליה הגיע בהעברה חופשית. ב-3 באוגוסט 2013 נוהיו ערך את הופעת הבכורה שלו בקבוצה במשחק הליגה נגד קווינס פארק ריינג'רס. ב-11 בינואר 2014 נוהיו הבקיע את שער הבכורה שלו בקבוצה בניצחון 0-6 נגד לידס יונייטד.

ב-11 בספטמבר 2020, נוהיו חתם באפואל ניקוסיה מליגת העל הקפריסאית.

בקיץ , נוהיו חתם בריינדורף אלטאך מליגת העל האוסטרית.

==קריירה בינלאומית==
נוהיו שיחק בצעירותו בכל הנבחרות הצעירות של אוסטריה. ב-18 בנובמבר 2010 אמר בריאיון לתקשורת כי הוא ניסה להשיג אזרחות אלבנית שתאפשר לו לשחק עבור נבחרת אלבניה, אך יהיה עליו לוותר על האזרחות האוסטרית כיוון שהחוק האוסטרי לא מאפשר לאזרח אוסטרי להחזיק באזרחות נוספת.

ב-19 בספטמבר 2014 נוהיו הצהיר כי הוא מעוניין לשחק עבור נבחרת קוסובו, לאחר שזו קיבלה אישור חריג מפיפ"א לקיים משחקי ידידות נגד נבחרות שחברות בה חצי שנה קודם לכן. ב-4 בינואר 2017 נוהיו קיבל אזרחות קוסובנית המאפשרת לו לשחק בנבחרת. ב-24 במרץ 2017 נוהיו ערך את הופעת הבכורה שלו בנבחרת בהפסד 2-1 ל במסגרת מוקדמות מונדיאל 2018, בו גם הבקיע את שער הבכורה שלו בנבחרת.

==קישורים חיצוניים==

קטגוריה:כדורגלנים אוסטרים
קטגוריה:כדורגלנים קוסובנים
קטגוריה:חלוצי כדורגל אוסטרים
קטגוריה:חלוצי כדורגל קוסובנים
קטגוריה:פרישטינה: כדורגלנים
קטגוריה:כדורגלני אוסטריה קרנטן
קטגוריה:כדורגלני ריד
קטגוריה:כדורגלני ראפיד וינה
קטגוריה:כדורגלני אסקישהירספור
קטגוריה:כדורגלני שפילד ונסדיי
קטגוריה:כדורגלני אפואל ניקוסיה
קטגוריה:כדורגלני ריינדורף אלטאך
קטגוריה:כדורגלני נבחרת קוסובו
קטגוריה:קוסובנים שנולדו ב-1989
קטגוריה:אוסטרים שנולדו ב-1989
אדוארד קרדון

אדוארד קרדון (באנגלית: Edward C. Cardon) הוא קצין בדימוס בדרגת לוטננט גנרל, בתפקידו האחרון כיהן כראש המשרד לייעול צבא ארצות הברית.

==ביוגרפיה==
קרדון נולד בטקסס וגדל בקליפורניה. ב-1982 סיים תואר ראשון באקדמיה הצבאית של ארצות הברית והתגייס לצבא ארצות הברית.

הוכשר כקצין הנדסה צבאית, שירת כמדריך במרכז הלאומי לאימונים, יועץ לראש מטה הצבא ומפקד צוות הקרב החטיבתי הרביעי בדיוויזיית החי"ר השלישית. שימש סגן מפקד המכללה לפיקוד ומטה של הצבא וסגן מפקד כוחות ארצות הברית בעיראק. 

בספטמבר 2011 מונה למפקד דיוויזיית החי"ר השנייה בדרום קוריאה. בספטמבר 2013 מונה למפקד פיקוד הסייבר של צבא ארצות הברית, במרץ 2014 קיבל פיקוד גם על מפקדת הארמייה השנייה. באוקטובר 2016 מונה לראש המשרד לייעול צבא ארצות הברית (U.S. Army Office of Business Transformation). 

ב-2019 הצטרף לחברת הייעוץ "קבוצת כהן".

קרדון בעל תואר שני מהאוניברסיטה לביטחון לאומי ותואר שני ממכללת המלחמה של הצי. הוא נשוי ואב לשלושה.

==קישורים חיצוניים==

* [https://www.army.mil/article/179046 ביוגרפיה] באתר צבא ארצות הברית

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הדיוויזיה השנייה (ארצות הברית)
קטגוריה:מפקדי הארמייה השנייה של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי האוניברסיטה לביטחון לאומי
קטגוריה:אמריקאים שנולדו ב-1960
ג'ומנג'י: שורדים בג'ונגל

ג'ומנג'י: שורדים בג'ונגל (באנגלית: Jumanji: Welcome to the Jungle, בתרגום מילולי: ג'ומנג'י: ברוכים הבאים לג'ונגל, נקרא גם ג'ומנג'י 2) הוא סרט הרפתקאות ופעולה אמריקאי משנת 2017 בבימויו של ג'ייק קסדן, המהווה את הסרט השני בזיכיון ג'ומנג'י. בסרט מככבים דוויין ג'ונסון, ג'ק בלאק, קווין הארט, קארן גילאן, ניק ג'ונאס ובובי קנאבלי. הסרט יצא לאקרנים ב-20 בדצמבר 2017 בארצות הברית.

לסרט יצא סרט המשך ישיר ב-2019 בשם "ג'ומנג'י: השלב הבא".

==תקציר העלילה==
בזמן עבודה במרתף התיכון כחלק מעונש הריתוק שלהם, ארבעה בני נוער מגלים משחק וידאו וינטג' בשם "ג'ומנג'י". כל אחד בוחר לעצמו אווטאר והם מתחילים לשחק. להפתעתם, הם נשאבים אל הג'ונגל של המשחק ומגלים כי הדרך היחידה בה יוכלו לברוח מהג'ונגל בחזרה אל עולמם, היא לעבור את שלבי המשחק ולהחזיר את עין היגואר למקומה ובכך יבטלו את הקללה של ג'ומנג'י ויוכלו לחזור לעולמם. בדרך הם פוגשים באלכס, דמות שתקועה במשחק 20 שנה. ונלחמים בג'ון הארדי ואן פלט, הרשע במשחק שגנב את אבן היגואר ויכול לשלוט בחיות הג'ונגל ונעזר באופנוענים עם נשקים.

==צוות השחקנים==
*אלכס וולף - ספנסר, גיימר נלהב הנשלח לריתוק יחד עם בת'אני, פרידג' ומרתה.
**דוויין ג'ונסון - דוקטור סמולדר בארבסטון, ארכאולוג וחוקר. האוואטר של ספנסר.
*מדיסון איסמן - בת'אני, הנערה הכי יפה בשכבה. נשלחת לריתוק יחד עם ספנסר, פרידג' ומרתה.
**ג'ק בלאק - פרופסור שלי אוברון, קרטוגרף. האוואטר של בת'אני.
*סר'דריוס בליין - אנתוני "פרידג'" ג'ונסון, שחקן בנבחרת הפוטבול של בית הספר. נשלח לריתוק יחד עם ספנסר, בת'אני ומרתה.
**קווין הארט - פרנקלין "מוס" פינבר, זואולוג ונשא כלי נשק. בעל חולשות רבות, בהן: כוח, מהירות ועוגות, שמהן הוא מתפוצץ. האוואטר של פרידג'.
*מורגן טרנר - מרתה, נערה דחויה ולא מקובלת הנשלחת לריתוק יחד עם ספנסר, בת'אני ופרידג'.
**קארן גילאן - רובי ראונדהאוס, חיילת קומנדו מומחית באמנויות לחימה. האווטארית של מרתה.
*קולין הנקס - אלכס וריק.
**ניק ג'ונאס - ג'פרסון "סיפליין" מק'דונו, טייס ומדריך מסתורי המדריך את האווטארים אל סיום המשחק. האווטאר של אלכס.
*בובי קנאבלי - ג'ון הארדי ואן פלט, האנטגוניסט הראשי של המשחק.
*מארק אוון ג'קסון - המנהל בנטלי.
*מריבת' מונרו - המורה של בת'אני.
*מיסי פייל - המאמנת וב.
*פוהאב קוהלי - סאנג'ו.
*רייס דארבי - נייג'ל.
*טים מת'סון - ויריקי הזקן.

==הפקה==
===צילומים===
הצילומים החלו בספטמבר 2016 בהונולולו שבהוואי והסתיימו ב-8 בדצמבר 2016 באטלנטה.

==קישורים חיצוניים==

*[https://www.youtube.com/watch?v=Wit4f_aHeMs טריילר רשמי] מתורגם

ביקורות
*
*
*
*

קטגוריה:סרטי 2017
קטגוריה:סרטי הרפתקאות אמריקאיים
קטגוריה:סרטי פעולה אמריקאיים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטים אמריקאיים מבוססי ספרים
קטגוריה:סרטי קומדיה מדע בדיוני משנות ה-2010
קטגוריה:סרטי המשך אמריקאיים
קטגוריה:סרטים על קללות
קטגוריה:ג'ומנג'י
גביע "יד לעשרה"

300x300px
פסל לזכרו של נתן פנץ, אחד מעשרת הנופלים וכוכב כדורגל בתקופת [[היישוב]]
גביע "יד לעשרה" היה טורניר כדורגל ישראלי של קבוצות מרכז מכבי לזכרם של עשרת כדורגלני מכבי תל אביב שנפלו במלחמת העצמאות: (על שמו של שמשון, נקראה קבוצת הכדורגל שמשון תל אביב), נתן פנץ, חיים גולדשטיין, , , , , , [https://laad.btl.gov.il/Web/He/TerrorVictims/Page/Default.aspx?ID=37418 ברוך פויר] ו. התחרות הייתה מפעל להנצחתם של הנופלים.
הטורניר התקיים פעמיים:
* בפעם הראשונה, התקיים הטורניר בשנת 1949 בהשתתפותן של שמונה קבוצות מכבי: מכבי תל אביב, מכבי חיפה, מכבי פתח תקווה, מכבי נתניה, מכבי רמת גן, מכבי נס ציונה, מכבי רחובות ומכבי ראשון לציון, במהלכו זכתה מכבי תל אביב לאחר ניצחונה בתוצאה 1:0 את מכבי רחובות.
* בפעם השנייה, יצאה לדרך התחרות ב-24 בפברואר 1951 והפעם בהשתתפותן של 21 קבוצות, ביניהן גם קבוצות אגודת בית"ר. הקבוצות שהתחרו בו היו: מכבי תל אביב, מכבי פתח תקווה, מכבי נתניה, מכבי חיפה, מכבי רחובות, מכבי ראשון לציון, מכבי נס ציונה, בית"ר תל אביב, מכבי ירושלים, בית"ר ירושלים, מכבי באר שבע, מכבי רמת גן, מכבי יפו, מכבי גבעתיים, מכבי חדרה, מכבי זכרון יעקב, בית"ר נתניה, מכבי טבריה, מכבי "הצפון" תל אביב ומכבי "שמואל" תל אביב. המשחקים היו אמורים להיערך במשך חודשיים במסגרת שלושה בתים, ובסופם של המשחקים תוכרז המנצחת. התחרות הייתה מעין תחליף לליגה א' (הליגה הבכירה דאז) לאחר חילוקי דעות חמורים שפרצו בין מרכזי "מכבי" ו"הפועל" שלא אפשרו את קיומה של ליגה משותפת (למרכז "הפועל" הייתה תחרות משלה- "ליגת מגן שלושים שנות ההסתדרות"). התחרות בוטלה לאחר כמה משחקים, בעקבות הסכם ה"פיפטי פיפטי" שהסדיר את הסכסוך בין המרכזים ונתן את אות הפתיחה לעונת 1951/1952 בליגה א' ולקיום ליגה משותפת בחזרה תחת ההתאחדות לכדורגל בישראל.

הגביע שהוענק לזוכים נתרם על ידי משפחתם של החללים (שקיבלו אותו בתרומה ממשפחת עולים מווינה) למכבי תל אביב כדי שתקיים טורניר לזכרם של החללים. על הגביע חרוטים דיוקנאות של עשרת הנופלים. בשנת 2001, אחיו של אריה גיסין ז"ל, דוד, יצר קשר עם אנשי מכבי תל אביב, וביקש מהם את הגביע כדי לשפצו ולשחזרו. לאחר שעשה זאת התקיים טקס ביולי 2008 במוזיאון מכבי שבכפר המכביה שם הוצב הגביע. הטקס נערך בנוכחותם של כדורגלני מכבי תל אביב בני דור תש"ח, משה מישאלוף, יובל שפונגין (שחקני מכבי באותה העת) ויו"ר המועדון דאז, אביב בושינסקי, שאף הצהיר כי מועדון הכדורגל יקיים שוב את הטורניר, אך נכון להיום, היוזמה טרם יצאה לפועל.

בענפי ספורט אחרים, שחייה וכדורמים בין השאר, טורניר בשם זה המשיך להתקיים עוד כמה שנים עד להסדרת הסכסוכים בין הסיעות והקמתם של איגודים מסודרים.

== קישורים חיצוניים ==
* [https://www.football.org.il/magazine/?itemid=%7B806D4393-D981-4DC8-A031-7664E7FAC3F6%7D סיפור הגביע הנודד לזכר הנופלים] אתר ההתאחדות לכדורגל

==הערות שוליים==

יד לעשרה
יד לעשרה
יד לעשרה
יד לעשרה
קטגוריה:אירועים להנצחת חללי מערכות ישראל
קטגוריה:1949 בישראל: ספורט
קטגוריה:1951 בישראל: כדורגל
קולטורל לאונסה

קולטורל ודפורטיבה לאונסה (בספרדית: Cultural y Deportiva Leonesa S.A.D), הידועה בקיצור קולטורל לאונסה, היא קבוצת כדורגל ספרדית מהעיר לאון שבקסטיליה ולאון. הקבוצה משחקת באצטדיון ריינו דה לאון המכיל 13,500 מקומות ישיבה.

==היסטוריה==
קולטורל לאונסה נוסדה ב-5 באוגוסט 1923. בשנת 1926, זכתה הקבוצה באליפות האזורית. בשנת 1929 שיחקה קולטורל לאונסה בליגה הספרדית השלישית, והעפילה לסגונדה. ב-1931 הופסקה פעילותו של המועדון, ומספר קבוצות נוסדו בעיר במטרה להחלפו, אך לאחר מלחמת האזרחים בספרד חזר המועדון לפעילות.

בשנת 1955, העפילה קולטורל לאונסה לראשונה בתולדותיה ובפעם היחידה עד כה ללה ליגה, אולם כעבור עונה היא נשרה בחזרה לליגת המשנה.

בשנת 2011, המועדון הורד להליגה הספרדית הרביעית עקב אי תשלום משכורות לשחקנים, וכעבור שנתיים שבה הקבוצה לליגה השלישית.

לקראת עונת , הציג המועדון מדים הנראים כמו חליפת טוקסידו. המדים, אשר משכו תשומת לב רבה באתרי התקשורת וברשתות החברתיות, הוצגה לראשונה במשחק צדקה לפני תחילת העונה לתמיכה במשפחות מקומיות.

בשנת 2015 רכשה אקדמיית הספורט הקטרית "אספיר אקאדמי" 99% ממניות המועדון, ובכך נמנע המועדון מפירוק.

ב-28 במאי 2017, העפילה קולטורל לאונסה לליגת המשנה לראשונה אחרי 42 שנות היעדרות, לאחר שניצחה את ברצלונה אתלטיק בפלייאוף העלייה.

==עונות==
* לה ליגה: 1 עונות.
* הליגה הספרדית השנייה: 15 עונות.
* הליגה הספרדית השלישית: 35 עונות.
* הליגה הספרדית הרביעית: 29 עונות.

==קישורים חיצוניים==

* 

==הערות שוליים==

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1923
קטגוריה:קסטיליה ולאון: ספורט
לאופולדו לופס

לאופולדו אדוארדו לופס מנדוסה (בספרדית: Leopoldo Eduardo López Mendoza; נולד ב-29 באפריל 1971) הוא פוליטיקאי ואסיר פוליטי מוונצואלה, מנהיג מפלגת האופוזיציה "הרצון העממי" (Voluntad Popular). בעבר כיהן כראש עיריית צ'קאו, קראקס.

== ביוגרפיה ==
תואר השני של לאופולדו לופס, מאוניברסיטת הרווארד
לופס נולד ב-29 באפריל 1971 בעיר קראקס, למשפחה בולטת: אמו היא אנטונייטה מנדוסה דה לופס. אביו היה עורך בעיתון "אל נסיונל" (El Nacional), אחד הנפוצים שבעיתוני ונצואלה. יש לו שתי אחיות, דיאנה ואדריאנה לופס.

הוא למד באוניברסיטת הרווארד ב"פקולטה לממשל ע"ש קנדי", וב-1996 קיבל תואר שני במדיניות ציבורית.

== קריירת עסקים ==
בין השנים 1996 ל-1999 היה לופס פרופסור לכלכלה. בחוג לכלכלה באוניברסיטת "האוניברסיטה הקתולית אנדרס בלו" (Andrés Bello Catholic University), לופס עבד כאנליסט יועץ, וכן כאנליסט עבור הכלכלן הראשי של תאגיד הנפט הצ'יליאני PDVSA.

== קריירה פוליטית ==
ב-2014 הורשע ונשפט לכמעט 14 שנות מאסר, לאחר שהנהיג מחאה נגד הנשיא ניקולס מדורו ונגד שלטונו הסוציאליסטי בשל המשבר הכלכלי, מחאה שבה נהרגו יותר מ-40 איש. לופס הסגיר עצמו למשטרה בעת אחת ההפגנות שאותה הנהיג. בעקבות מעצרו הפגינו עשרות אלפים ומחאו על מעצרו מתומכיו

בית המשפט האשים את לופס באשמת "הסתה נגד הממשלה". ב-16 בפברואר 2017 קרא נשיא ארצות הברית דונלד טראמפ לממשלת וונצואלה לשחררו לאלתר.

באפריל 2017 החלו שוב מהומות בוונצואלה נגד השלטון הסוציאליסטי ונגד המצב הכלכלי, ונהרגו בהן עד כה 90 איש (נכון ל-16 ביולי 2017). ב-8 ביולי 2017 הורה בית המשפט העליון לשחרר את לופס למעצר בית "בשל בעיות בריאות". משפחתו הכחישה שהייתה לו בעיית בריאות כלשהי.

אשתו לילאן טינטורי האשימה את השלטונות בכך שלופס עבר עינויים בימים האחרונים לפני שחרורו.

== קישורים חיצוניים ==

* 

* 

== הערות שוליים ==

קטגוריה:קראקס
קטגוריה:פוליטיקאים ונצואלים
קטגוריה:ראשי עיריות
קטגוריה:אסירים פוליטיים
קטגוריה:דיסידנטים
קטגוריה:אסירי מצפון על פי ארגון אמנסטי אינטרנשיונל
קטגוריה:אישי ציבור שהורשעו בדין
קטגוריה:אישים ממוצא ספרדי
קטגוריה:בוגרי בית הספר לממשל באוניברסיטת הרווארד
קטגוריה:בוגרי קניון קולג'
קטגוריה:ונצואלים שנולדו ב-1971
EPYC

EPYC הוא שמה של סדרת מעבדי שרתים בארכיטקטורת x86 מתוצרת AMD המיישמים את ארכיטקטורת Zen-Microarchitecture, שהוצגה לשוק בשנת 2017.

מעבדי EPYC חולקים את אותה מיקרו-ארכיטקטורה כמו המעבדים הרגילים של החברה. אך כוללים תכונות כמו מספר ליבות גבוה יותר, יותר נתיבי PCI Express, תמיכה בכמויות גדולות יותר של RAM, וזיכרון מטמון גדול יותר. הם גם תומכים בתצורות מערכת רב-שבביות ודו-שקע באמצעות החיבור Infinity Fabric.

== היסטוריה ==
AMD הודיעה בחודש מרץ 2017 שתשחרר פלטפורמת שרת מבוסס על Zen-Microarchitecture, שיכוּנה Naples, ברבעון השני של השנה. AMD חשפה באופן רשמי את Naples תחת שם המותג EPYC במאי 2017. ביוני 2017, AMD השיקה רשמית את EPYC על ידי שחרור סדרת המעבדים EPYC 7000.

מאז שנת 2021, סדרת EPYC של AMD עברה שורה של עדכונים משמעותיים, החל מהצגתה של סדרת מילאנו, אשר מבוססת על ארכיטקטורת Zen 3. סדרת מילאנו הביאה עימה שיפורים ניכרים בביצועי ליבה. ההשקה של Milan-X במרץ 21, 2022, הגבירה את הביצועים באמצעות הוספת 512MB זיכרון מטמון נוסף.[https://videocardz.com/newz/amd-epyc-7003-milan-x-launches-march-21st-specs-and-pricing-leaked]

==קישורים חיצוניים==

== הערות שוליים ==

קטגוריה:מעבדים
קטגוריה:מוצרי AMD
אליפות ברזיל בכדורגל 1982

אליפות ברזיל בכדורגל 1982 הייתה הפעם ה-26 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-16 בינואר 1981 והסתיימו ב-25 באפריל 1982. 

בתחרות השתתפו 44 קבוצות. התחרות נערכה במספר שלבים:

* 40 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בין הקבוצות שזכו במקום הרביעי בבית, נערכו משחקי מבחן ו-4 המנצחות העפילו לשלב השני.
* בשלב השני לתחרות התווספו אמריקה (ריו דה ז'ניירו), קורינתיאנס, אתלטיקו פרנאאנסה ומועדון ספורט סאו פאולו. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי.
* בהמשך נערכו שלבי הגמר, תוך משחק בית ומשחק חוץ בין הקבוצות.
 
במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.

פלמנגו זכתה באליפות. זו הייתה הזכייה השנייה בתולדות המועדון. 

==משתתפי התחרות לפי מדינות ברזיל==

==שלבי הגמר==

לאור המצב נקבע משחק הכרעה

משתתפי משחק הגמר העפילו לגביע ליברטדורס

==שחקנים מצטיינים==
זיקו, שחקנה של פלמנגו כבש 21 שערים וזכה בתואר מלך השערים של האליפות. זאת בפעם השנייה בקריירה.

זיקו, שחקנה של פלמנגו זכה גם בפרס "כדור הזהב" לכדורגלן העונה. זאת בפעם השנייה בקריירה.

==קישורים חיצוניים==
*[http://www.rsssfbrasil.com/tablesae/br1982.htm נתונים מאתר rsssf]
* [https://web.archive.org/web/20160502144446/http://futpedia.globo.com/campeonato/campeonato-brasileiro/1982 נתונים מאתר futpedia]

ברזיל
קטגוריה:עונות באליפות ברזיל בכדורגל
טארק אל-יונסי

טארק אל-יונסי (בערבית: طارق اليونسي; נולד ב-23 בפברואר 1988) הוא כדורגלן נורווגי-מרוקאי המשחק בשונאן בלמארה בעמדת החלוץ.

==קריירת מועדונים==
אל-יונסי נולד באל חוסיימה שבמרוקו. בגיל 12 עבר עם משפחתו לנורווגיה ובאותה שנה החל לשחק כדורגל בקבוצת הנוער של נילנדה ממנה עבר לטרוסוויק. בגיל 18 הצטרף לקבוצת הבוגרים של פרדריקסטאד מליגת העל הנורווגית, ואף זכה לשחקן הצעיר של העונה בעונות , .

באוגוסט אל-יונסי חתם בהירנפיין מליגת העל ההולנדית. את הופעת הבכורה שלו אל-יונסי ערך נגד פולנדם בו גם כבש את שער הבכורה שלו בקבוצה. בסיום העונה זכה עם הקבוצה בגביע.

ב-19 בפברואר 2010 אל-יונסי חזר לנורווגיה והושאל ללילסטרום. ב-11 בינואר 2011 חזר לקדנציה שנייה בפרדריקסטאד.

ב-9 באוגוסט 2012 חתם ברוזנבורג בלקלאב ל-3 שנים.

ב-18 ביוני 2013 אל-יונסי חתם בהופנהיים מהבונדסליגה והצטרף אליה כשבוע לאחר מכן.

ב-26 באוגוסט 2016 אל-יונסי חתם באולימפיאקוס מליגת העל היוונית תמורת כמיליון אירו. ב-11 בספטמבר 2016 אל-יונסי הבקיע את שער הבכורה שלו בקבוצה בניצחון 1-6 נגד וריה.

בקיץ הושאל לקרבאך מליגת העל האזרית.

ב-30 בינואר 2018 חתם בא.י.ק סולנה מליגת העל השוודית.

ב-12 בינואר 2020, אל-יונסי חתם בשונאן בלמארה מליגת העל היפנית.

==קריירה בינלאומית==
ב-28 במאי 2008 אל-יונסי ערך את הופעת הבכורה שלו בנבחרת נורווגיה בתיקו 2-2 נגד בו גם כבש את שער הבכורה שלו בנבחרת. בינואר אל-יונסי ענד לראשונה את סרט קפטן הנבחרת לקראת משחקי הידידות נגד ו. במשחק נגד האחרונה, אף כבש את השער היחיד במשחק.

==תארים==
; פרדריקסטאד
*הגביע הנורווגי: 

; הירנפיין
*הגביע ההולנדי: 

; אולימפיאקוס
*ליגת העל היוונית: 

; אישיים
*הכדורגלן הצעיר של העונה בליגת העל הנורווגית: , 

==קישורים חיצוניים==

קטגוריה:כדורגלנים נורווגים
קטגוריה:כדורגלנים מרוקאים
קטגוריה:חלוצי כדורגל נורווגים
קטגוריה:חלוצי כדורגל מרוקאים
קטגוריה:כדורגלני פרדריקסטאד
קטגוריה:כדורגלני הירנפיין
קטגוריה:כדורגלני לילסטרום
קטגוריה:כדורגלני רוזנבורג
קטגוריה:כדורגלני הופנהיים
קטגוריה:כדורגלני אולימפיאקוס
קטגוריה:כדורגלני קרבאך
קטגוריה:כדורגלני א.י.ק סולנה
קטגוריה:כדורגלני נבחרת נורווגיה
קטגוריה:ספורטאים זרים בהולנד
קטגוריה:ספורטאים זרים בגרמניה
קטגוריה:ספורטאים זרים ביוון
קטגוריה:ספורטאים זרים באזרבייג'ן
קטגוריה:ספורטאים זרים בשוודיה
קטגוריה:ספורטאים זרים ביפן
קטגוריה:נורווגים שנולדו ב-1988
קטגוריה:מרוקאים שנולדו ב-1988
דינאר

דינאר (בצרפתית: Dinard) היא קומונה במחוז איל ווילן בחבל ברטאן בצפון מערב צרפת, לחוף נהר ראנס בשפך שלו לתעלת למאנש. השפך הרחב מפריד בין דינאר לסן מאלו שאפשר לצפות עליה מדינאר.

== היסטוריה ==
ההיסטוריה המודרנית של דינאר מתחילה במאה ה-19 כשסוחרים עשירים מסן מאלו הסמוכה החלו לבנות בה חווילות.

בתקופת הבל אפוק בסוף המאה ה-19 הפכה דינאר לאתר קיט מועדף על עשירי בריטניה וארצות הברית שבנו בה בתי נופש מפוארים.

החוף הרחב ומזג האוויר הנוח הפך אותה ליעד מועדף בעיקר על ידי אריסטוקרטים מבריטניה. משנות ה-30 תפסה את מקומה הריביירה הצרפתית בדרום צרפת.

השם הראשון של הקומונה היה Saint-Énogat עד 1879 ואחר כך שונה ל-Dinard-Saint-Énogat ומ-1921 ל-Dinard.

הסופר הירושלמי דוד שחר, שזכה לתהילה רבה בצרפת, נהג לכתוב פרקים מספריו בעיר הנופש. לאחר מותו ב-1997 נקרא על שמו רחוב בדינאר: [https://www.google.com/maps/place/Rue+David+Shahar,+35800+Dinard,+France/@48.6157088,-2.0633636,17z/data=!3m1!4b1!4m5!3m4!1s0x480e874bd3f1f45b:0xe0ac575fa15e1beb!8m2!3d48.6157088!4d-2.0611749 Rue David Shahar]

על החוף יש פסל של אלפרד היצ'קוק כמחווה לסירטו "הציפורים" הפסל נקבע במקום בשנת 2009 לרגל פסטיבל סרטים בריטיים שנערך בדינאר.

במרכז העיירה יש אנדרטת זיכרון לאניית הקיטור הבריטית "הילדה" שטבעה בסערה בחוף סן מאלו בשנת 1905 ו-125 מנוסעיה טבעו. המדחף של האנייה נשלה מהים ב-1997 ומהווה את האנדרטה לזכרם.

== גלריה ==
<gallery>
Dinard (2).jpg|מרכז דינאר
Hitchcock memorial - Dinard.jpeg|פסל אלפרד היצ'קוק בדינאר
Casino in Dinard.jpg|הקזינו בדינאר
SS Hilda memorial in Dinard (2).jpg|אנדרטת זיכרון לאנייה "הילדה"
</gallery>

==קישורים חיצוניים==

* 

* 
* [http://www.brittanytourism.com/discover-our-destinations/saint-malo-mont-saint-michel-bay/unmissable-sites/dinard-saint-briac-et-saint-lunaire דינאר], באתר brittany tourism
* 

קטגוריה:ברטאן: ערים
קטגוריה:צרפת: ערי חוף
נחום בוגנר

נחום בוגנר (נולד ב-4 בינואר 1933) הוא חוקר שואה והעפלה.

==קורות חיים==
בוגנר, בנם של יצחק וסימה, נולד בבז'ז'ני. אחרי הפלישה הגרמנית שלאחר מבצע ברברוסה ב-1941 ברחה המשפחה לפומוז'אני, ומשם, יחד עם רוב יהודי העיירה גורשה לגטו. באקציה של 4 בינואר 1943 נשלחו בוגנר ואימו ברכבת, אולם הם קפצו מחלון הקרון, חזרו אל הגטו ונמלטו יחד עם האב אל היערות, שם נרצחה האם על ידי אוקראינים.

בוגנר שרד את השואה יחידי מכל משפחתו. לאחר השואה נקלט בבית הילדים של לנה קיכלר בזאקופנה. הוא עלה לארץ ישראל בשנת 1947 ונקלט במסגרת עליית הנוער בקיבוצים תל יוסף ואשדות יעקב. ב-1951 התגייס לצה"ל ושירת בו שלוש שנים וחצי כולל שנת קבע כקצין.

בשנת 1959 הצטרף נחום לקיבוץ נתיב הל"ה – אז ישוב ספר בעמק האלה - בו הוא חבר עד היום. בשנת 1970 החל את לימודיו האקדמיים באוניברסיטה העברית בירושלים, למד היסטוריה כללית, יהדות זמננו ופילוסופיה והתמחה בחקר השואה והמאבק על המדינה. בין השנים 1974–1993 עבד בהוראה ובמחקר בסמינר אפעל, ביד טבנקין ובמרכז לחקר כוח המגן מיסודו של ישראל גלילי. את עבודת הדוקטור עשה בשנות השמונים במכון ליהדות זמננו באוניברסיטה העברית בירושלים בנושא גירוש קפריסין, כחלק מהפרויקט הבין-אוניברסיטאי לחקר מערכות ההעפלה ע"ש שאול אביגור.

עם הקמת המכון הבינלאומי לחקר השואה ביד ושם ב-1993 הצטרף אליו נחום כעמית מחקר ובו התמקד בחקר הצלת ילדים יהודים בזהות שאולה בפולין בתקופת השואה, היה חבר בצוות שכתב את האנציקלופדיה של חסידי אומות העולם הפולנים והוא חבר בוועדה לציון חסידי אומות העולם.

==פרסומים==
* אי הגירוש – מחנות המעפילים בקפריסין 1946-1948, עם עובד, 1991.
* ספינות המרי – ההעפלה 1948-1945, משרד הביטחון ומרכז גלילי, 1993, עליו הוענק לו פרס יצחק שדה לספרות צבאית.
* מחשבה צבאית בהגנה, משרד הביטחון ומרכז גלילי, 1998.
* בחסדי זרים – הצלת ילדים בזהות שאולה בפולין, יד ושם, 2000, עליו הוענק לו פרס יעקב בוכמן מטעם יד ושם.

==קישורים חיצוניים==
* על [http://www.yadvashem.org/he/remembrance/survivors/bogner בוגנר] באתר יד ושם.
* [https://www.yadvashem.org/he/education/testimony-films/nahum-bogner-film.html סרט עדות של בוגנר] באתר יד ושם
* [https://www.yadvashem.org/odot_pdf/Microsoft%20Word%20-%206791.pdf מאמרו של בוגנר] על הקואורדינציה הציונית לגאולת ילדים יהודים, באתר יד ושם

קטגוריה:יהודים בשואה: פולין
קטגוריה:ישראלים ילידי אוקראינה
קטגוריה:עולים לאחר מלחמת העולם השנייה
קטגוריה:נתיב הל"ה: אישים
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי השואה ישראלים
קטגוריה:היסטוריונים ישראלים
קטגוריה:ניצולי השואה: פולין
קטגוריה:ניצולי השואה: אוקראינה
קטגוריה:זוכי פרס בוכמן
קטגוריה:זוכי פרס יצחק שדה
קטגוריה:ישראלים שנולדו ב-1933
שטח פני התקפה

באבטחת מידע, שטח פני התקפה (ר"ת: שפ"ה) של תוכנה מוגדר כסך כל הפעולות ומשאבי המערכת (בעיקר מערכות תוכנה) שחשופים לסביבה.

כאשר הסביבה היא כל מה שמחוץ לגבולות המערכת, בעיקר משתמשים ומערכות המתממשקות עם המערכת.

שטח פני ההתקפה הוא מושג יחסי המשמש להשוואה בין צורות מימוש שונות של המערכת.

=== וקטור תקיפה ===
שטח פני ההתקפה מורכב מוקטורי תקיפה, כל ממשק חיצוני של המערכת (ממשק בין המערכת לסביבה) מהווה וקטור תקיפה.

דוגמאות:
* ממשק USB
* שרת http

==קישורים חיצוניים==
* [http://reports-archive.adm.cs.cmu.edu/anon/2008/CMU-CS-08-152.pdf הערכת שטח פני התקפה]

קטגוריה:אבטחת מחשבים
ד. ב. וייס

דניאל ברט "ד. ב." וייס (באנגלית: Daniel Brett "D. B." Weiss; נולד ב-23 באפריל 1971) הוא סופר, תסריטאי, מפיק ובמאי יהודי-אמריקאי. 

== ביוגרפיה ==
וייס נולד בשיקגו, אילינוי שבארצות הברית, למשפחה יהודית. הוא בוגר של אוניברסיטת וסליין. יש לו תואר שני בספרות אירית מטריניטי קולג' שבדבלין, עם תזה על "פיניגנז וייק" של ג'יימס ג'ויס, ובנוסף גם תואר שני בכתיבה יצירתית מ-Iowa Writers' Workshop.

== קריירה ==
יחד עם שותפו, דייוויד בניוף, הוא ידוע בתור היוצר, התסריטאי, המפיק, ולפעמים הבמאי של "משחקי הכס", סדרת פנטזיה טלוויזיונית שהיא עיבוד של HBO לסדרת הספרים "שיר של אש ושל קרח" מאת ג'ורג' ר. ר. מרטין.

רומן הביכורים שלו "Lucky Wander Boy", שיצא לאור בשנת 2003, סובב סביב משחקי וידאו.

ב-2017 כתב ושיחק בפרק אחד בסדרה הקומית "פילדלפיה זורחת" בתור מציל בבריכה ביחד עם עמיתו למשחקי הכס, דייוויד בניוף.

בשנת 2022 לקח חלק בכתיבת והפקת הסרט "שליטי המטאל" שביים פיטר סולט עבור שירות הזרמת המדיה נטפליקס.

== חיים אישיים ==
וייס נשוי לאנדראה טרוייר, ולהם שני ילדים.

==קישורים חיצוניים==

== הערות שוליים ==

קטגוריה:במאי טלוויזיה יהודים אמריקאים
קטגוריה:מפיקי טלוויזיה יהודים אמריקאים
קטגוריה:תסריטאי טלוויזיה יהודים אמריקאים
קטגוריה:זוכי פרס אמי לבידור בפריים טיים
קטגוריה:סופרים יהודים אמריקאים
קטגוריה:משחקי הכס
קטגוריה:בוגרי אוניברסיטת וסליאן
קטגוריה:אמריקאים שנולדו ב-1971
אליפות ברזיל בכדורגל 1983

אליפות ברזיל בכדורגל 1983 הייתה הפעם ה-27 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-23 בינואר 1983 והסתיימו ב-29 במאי 1983. 

בתחרות השתתפו 44 קבוצות. התחרות נערכה במספר שלבים:

* 40 קבוצות חולקו ל-8 בתים תוך קיום משחק בית ומשחק חוץ בין קבוצות הבית. בין הקבוצות שזכו במקום הרביעי בבית, נערכו משחקי מבחן ו-4 המנצחות העפילו לשלב השני.
* בשלב השני לתחרות התווספו אמריקנו, בוטפוגו (סאו פאולו), גוארני ואוברבה. בשלב זה 32 קבוצות (28 מהשלב הראשון ו-4 שהצטרפו) התמודדו ב-8 בתים על 16 מקומות בשלב השלישי.
* בשלב השלישי הקבוצות התמודדו ב-4 בתים על 8 מקומות ברבע הגמר. 
* בהמשך נערכו שלבי הגמר, תוך משחק בית ומשחק חוץ בין הקבוצות.
 
במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות.

פלמנגו זכתה באליפות. זו הייתה הזכייה השלישית בתולדות המועדון והשנייה ברציפות. 

==משתתפי התחרות לפי מדינות ברזיל==

==שלבי הגמר==

משתתפי משחק הגמר העפילו לגביע ליברטדורס

==שחקנים מצטיינים==
סרז'יניו, שחקנה של סנטוס כבש 22 שערים וזכה בתואר מלך השערים של האליפות. 

רוברטו קוסטה, שחקנה של אתלטיקו פרנאאנסה זכה בפרס "כדור הזהב" לכדורגלן העונה.

==קישורים חיצוניים==
*[http://www.rsssfbrasil.com/tablesae/br1983.htm נתונים מאתר rsssf]
* [https://web.archive.org/web/20170729045305/http://futpedia.globo.com/campeonato/campeonato-brasileiro/1983 נתונים מאתר futpedia]

ברזיל
קטגוריה:עונות באליפות ברזיל בכדורגל
זוויות גוף

זוויות גוף (באנגלית: Aircraft principal axes; ולפעמים RPY על שם הצירים Roll; Pitch; Yaw) מהוות תיאור של דרגות החופש לסיבוב גוף בשלושה ממדים.

השימוש הנפוץ של ייצוג זה הוא בכלי טיס כאשר עלרוד (Pitch) הוא תזוזת אף המטוס למעלה או למטה, סיבוב על הציר העובר מכנף לכנף, סבסוב (Yaw) הוא תזוזת האף שמאלה או ימינה סביב ציר אנכי וגלגול (Roll) הוא סיבוב סביב ציר האורך של הגוף העובר מהאף לזנב.

ניתן לתאר מתמטית את זוויות הגוף באמצעות זוויות אוילר, קווטרניון או מטריצת סיבוב.

{| align="center" style="text-align: center;"
| <gallery widths="195px" heights="180px" perrow="3">
תמונה:Aileron_pitch.gif|עלרוד
תמונה:Aileron_yaw.gif|סבסוב
תמונה:Aileron_roll.gif|גלגול
</gallery>
|}

== צירי הייחוס ==
זוויות סבסוב, עלרוד וגלגול

==קישורים חיצוניים==

קטגוריה:אווירודינמיקה
דב הרשקוביץ

דב הרשקוביץ (נולד ב-1978) הוא רופא, פתולוג, פרופסור חבר לפתולוגיה בבית הספר לרפואה באוניברסיטת תל אביב, ומנהל המכון לפתולוגיה בבית החולים איכילוב.

תחום עיסוקיו של הרשקוביץ הם : בפתולוגיה מולקולרית, גנטיקה של סרטן, אבולוציה של סרטן, הטרוגניות תוך גידולית, ביופסיה נוזלית, ביומרקרים.

==ביוגרפיה==
לאחר סיום בית הספר לרפואה בטכניון, סיים הרשקוביץ שנת סטאז' ב-בית החולים בלינסון, (בין השנים 2001–2002).

הרשקוביץ שירת במסגרת העתודה האקדמית כ-רופא צבאי, בין השנים 2002–2003 כרופא גדודי בחיל השריון, ובין השנים 2004–2007 כרופא צלילה במכון לרפואה ימית.

בין השנים 2008–2013 התמחה בפתולוגיה בבית החולים רמב"ם, ובשנים 2013–2016 עבד במכון לפתולוגיה בבית החולים רמב"ם כפתולוג בכיר ומרצה בכיר בבית הספר לרפואה של הטכניון.

משנת 2016 מנהל הרשקוביץ את המכון לפתולוגיה באיכילוב. סגנו, אשר היה ממלא מקום מנהל המכון לפני מינויו של הרשקוביץ הוא הד"ר גלעד גיטשטיין.

להרשקוביץ כ-100 פרסומים מדעיים.

במאי 2018 מונה הרשקוביץ לפרופסור חבר בפתולוגיה בבית הספר לרפואה של אוניברסיטת תל אביב.

הרשקוביץ מתגורר ב-חיפה, נשוי לטובה (רופאת ילדים, מומחית בגנטיקה רפואית, ומנהלת המכון הגנטי במרכז הרפואי לגליל), לזוג 6 ילדים.

==ממחקריו==
* [https://www.ncbi.nlm.nih.gov/pubmed/?term=Dov+Hershkovitz ממחקריו של דב הרשקוביץ, אתר pubmed]

==לקריאה נוספת==
* [http://www.tasmc.org.il/Personnel/Pages/hershkovitz-dov.aspx ד"ר דב הרשקוביץ - בית החולים איכילוב]
* 
* 

== קישורים חיצוניים ==
* [http://www.ilcf.org.il/lung_cancer_diagnose/ "פריצות דרך במעבדה: אבחון פתולוגי ורפואה מותאמת אישית בסרטן הריאה" - דב הרשקוביץ / העמותה הישראלית לסרטן ריאה]
* (ד"ר דב הרשקוביץ פתולוגיה באבחון סרטן | ראיון על ידי פרופ' רפי קרסו 2018)

== הערות שוליים ==

קטגוריה:פתולוגים ישראלים
קטגוריה:רופאים צבאיים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:סגל רמב"ם - הקריה הרפואית לבריאות האדם
קטגוריה:סגל הטכניון: רפואה
קטגוריה:סגל אוניברסיטת תל אביב: רפואה
קטגוריה:בוגרי העתודה האקדמית
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1978
החלטה 237 של מועצת הביטחון של האו"ם

בעקבות מלחמת ששת הימים, אימצה מועצת הביטחון של האו"ם ב-14 ביוני 1967 החלטה מספר 237, שבו היא קוראת לממשלת ישראל להבטיח את בטיחותם ואת רווחתם של התושבים באזורים שאותם כבש הצבא בפעולותיו ולהקל על החזרה של אותם תושבים שנמלטו מהם. ההחלטה ממליצה גם לממשלה לדאוג לכבד עקרונות הומניטריים המסדירים את הטיפול של שבויי מלחמה והגנה על אזרחים בעתות מלחמה הכלולים באמנות ז'נבה. המועצה גם ביקשה מהמזכיר הכללי או תאנט לעקוב אחר יישום יעיל של החלטה זו ולדווח להם בחזרה.

== המלצות ==
* [https://undocs.org/S/RES/237(1967) הטקסט של ההחלטה undocs.org]

== ראו גם==
* מלחמת ששת הימים

קטגוריה:ישראל: היסטוריה
קטגוריה:מלחמת ששת הימים
237
237
קטגוריה:1967 בישראל
אימרה ורגה

אימרה ורגה (בהונגרית: Varga Imre; 1 בנובמבר 1923 – 9 בדצמבר 2019) היה פסל, צייר ומעצב גרפי הונגרי, שנחשב לאחד הכישרונות הגדולים ביותר בתחום הפיסול בהונגריה.

== ביוגרפיה ==
ורגה נולד בעיירה שיופוק שבהונגריה. כבר כילד, בהיותו תלמיד בית ספר, הוצגו ציוריו בתערוכות קטנות. הוא למד אווירונאוטיקה באקדמיה הצבאית בבודפשט. במלחמת העולם השנייה שירת כקצין בחיל האוויר ההונגרי ונפל בשבי ארצות הברית. ורגה חזר להונגריה ב-1945 ופנה לעסוק באומנויות חזותיות. מ-1950 עד 1956 למד ורגה באקדמיה לאומנויות יפות בבודפשט אצל שנדור מיקוש ופאל פטזאי. הוא סיים את לימודיו עם תואר. מאז פעל בתחומים אומנותיים שונים. הוא יצר גם פסלים קטנים ומטבעות וגם יצירות מונומנטליות עבור מקומות ציבוריים, ובכלל זה פסל ראול ולנברג ברחוב הנושא את שמו של ולנברג בתל אביב.
הפסל של [[ראול ולנברג בכניסה לרחוב הנושא את שמו בתל אביב]]
אחד הפסלים הידועים שלו במקומות ציבוריים הוא אנדרטת הערבה הבוכייה לזכר יהודי הונגריה שנספו בשואה מאחורי בית הכנסת הגדול של בודפשט ברובע היהודי ההיסטורי של פשט. האנדרטה בנויה בצורת עץ ערבה בוכייה שהעלים שלו נושאים שמות של יהודי הונגריה קורבנות השואה.
אנדרטת הערבה הבוכייה בבודפשט לזכר הנספים בשואה, [[בודפשט 1991]]

עוד יצירה של ורגה שמרבים לבקר בה היא קבוצת פסלי נשים שנראות בתצוגת קבע בכיכר באובודה שבבודפשט, בקרבת אוסף היצירות של ורגה.
הפסל של נשים עם מטריות ב[[אובודה, בודפשט 2015]]

ורגה השתתף בתערוכה הראשונה של אמנויות יפות בהונגריה, בה הוצגה יצירתו "פועלי ברזל". את יצירתו הבולטת הראשונה, "פרומתאוס" יצר בשנת 1965 והיא נמצאת בסקסארד שבהונגריה.
פסל פרומתאוס, [[סקסארד 1978]]

בשנות השבעים של המאה ה-20, ורגה התרחק מן המונומנטליזם המקובל שנראה בדרך כלל במדינות הקומוניסטיות. הוא יצר מגוון רחב של יצירות, החל מפסלים של ולדימיר לנין עד לפסלים הקשורים לשואה, וכן פסלים של פֶרֶנץ ראקוצי השני, ראול ולנברג, וינסטון צ'רצ'יל, בלה בארטוק, קונראד אדנאואר ושארל דה גול.

כ-300 יצירות של אימרה ורגה מוצגות בלמעלה מעשר מדינות.

ורגה נפטר בבודפשט ב-9 בדצמבר 2019.

== גלריה ==
<gallery widths="220px" heights="220px" style="text-align:center">
Varga Imre szobra Liszt Ferencről a püspöki palota erkélyén, Pecs1.jpg|פרנץ ליסט על המרפסת בחזית ארמון הבישוף
Derkovits Gyula szobor Szombathely.JPG|גיולה דרקוביץ , סומבטהיי 1977
Avas SzaboLorinc VI.jpg|לרינץ סבו , מישקולץ
Statue of Béla Bartók, Makó.jpg|בלה בארטוק, מאקו
Statue of Mihály Károlyi by Imre Varga, Kossuth Square, 2009 BudapestDSCN3489.jpg|מיהאי קארואי, בודפשט 1975
Sculpture of Imre Varga - La Charogne.jpg|(הפגר) La Charogne, שיופוק
La Charogne, (הפגר), שיופוק|La Charogne.jpg
Budapest 2 ker Szilagyi Erzsebet fasor Raoul Wallenberg szobor IMG 0479-1000.jpg|ראול ולנברג, בודפשט 1987
Wine salesman with barrels by Imre Varga, 1983. - Boráros Sq., Budapest.JPG|מוכר היין (ברונזה ואבן גיר), בודפשט 1983
Mother and Daughter by Imre Varga in 1974. - Vác.JPG|אם ובת, ואץ 1974
Winston Churchill (1874 - 1965) (1).JPG|פרוטומה של וינסטון צ'רצ'יל, בודפשט 2003
Varga Imre Béla Kun memorial.jpg|אנדרטה לזכרו של בלה קון, בודפשט
</gallery>

== לקריאה נוספת ==
<div class="mw-content-ltr">
* .
* .
* 
* 
</div>

== קישורים חיצוניים ==

==הערות שוליים ==

קטגוריה:פסלים הונגרים
קטגוריה:ציירים הונגרים
קטגוריה:אמנים הונגרים
קטגוריה:הונגרים שנולדו ב-1923
קטגוריה:הונגרים שנפטרו ב-2019
כלי החיתוך (חלונות)

כלי החיתוך (בגרסתה האנגלית: Snipping Tool) היא תוכנת שירות של צילום מסך הכלולה במערכות הפעלה של מיקרוסופט, מ-Windows Vista ואילך. בעזרת התוכנה ניתן לקבל צילומי מסך של חלון פתוח, כמה חלונות, אזור מלבני נבחר, צורה חופשית, או את כל המסך. ניתן לקחת חיתוכים (הנקראים snips) על ידי עכבר או משטח רישום דיגיטלי, ולשמור אותם בתור קובץ תמונה (כמו PNG, GIF או JPEG) או כקובץ MHTML, ולהישלח בדואר אלקטרוני בלחיצה אחת.

כלי החיתוך מאפשר עריכה בסיסית של החיתוך, עם עטים בצבעים שונים, מחק, ומדגיש.

לפני Windows Vista, שולב כלי החיתוך בערכת ניסיון עבור גרסת "Windows XP Tablet PC Edition 2005". הכלי פורסם במקור כ-PowerToy עבור Tablet PC שהושק ב-7 בנובמבר 2002.

Windows 10 מוסיף אפשרות משופרת של "עיכוב", המאפשר לכידה מתוזמנת של צילומי מסך.

== פתיחת האפליקציה ==
האפליקציה מובנית עם גרסאות ווינדוס ולכן לא דורשת התקנה. כדי לפתוח אותה לוחצים על כפתור "Start" ומקלידים "כלי החיתוך", "snipping tool" או "snip".

כמו כן, ניתן להשתמש בקיצור המקשים Win + Shift + S על מנת לבצע צילום מסך בעזרת הכלי.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רכיבי Windows
החלטה 240 של מועצת הביטחון של האו"ם

החלטה 240 של מועצת הביטחון של האו"ם היא החלטה של מועצת הביטחון של האו"ם שאומצה ב־25 באוקטובר 1967. ההחלטה מגנה את ההפרות של הפסקת אש בלחימה במזרח התיכון שהתקבלה בעבר בעקבות החלטות של האו"ם (בעיקר החלטת מועצת הביטחון 234). 

ההחלטה התקבלה לאחר תום מלחמת ששת הימים. המדינות המשתתפות - מצרים, סוריה, ירדן וישראל - לא הביעו חרטה על ההרוגים ואובדן הרכוש שנבע עקב הפרות ההסכם. המועצה אישרה את הצורך בקיומן הקפדני של החלטות הפסקת האש ודרשה מן המדינות הנוגעות בדבר לדאוג כי כל פעילות צבאית באזור תופסק באופן מיידי וכן כי ישתפו פעולה באופן מיידי ומלא עם ארגון הפיקוח על הפסקת אש של האו"ם. 

בישיבה, שנקבעה לבקשת ישראל, סוריה ומצרים, דנה מועצת הביטחון של האו"ם בערעור על הטענות השונות ובסיומה אומצה ההחלטה פה אחד.

== ראו גם==
* מלחמת ששת הימים

== קישורים חיצוניים ==
* [https://undocs.org/S/RES/240(1967) הטקסט של ההחלטה undocs.org]

==הערות שוליים==

קטגוריה:ישראל: היסטוריה
קטגוריה:מלחמת ששת הימים
240
240
240
240
וייקו (סדרת טלוויזיה)

ווייקו (באנגלית: Waco) היא מיני סדרת טלוויזיה אמריקאית המבוססת על אירועי המצור בווייקו, שהיה אירוע של ההתאבדות הקבוצתית בהנהגת דייוויד כורש וכת מאמיניו. הסדרה עלתה לשידור בערוץ Paramount Network שבבעלות סרטי פרמאונט, בשנת 2018.

== צוות השחקנים ==
* מייקל שאנון - גארי נויזנר
* טיילור קיטש - דייוויד כורש
* מליסה בנויסט - רייצ'ל כורש
* ג'וליה גארנר - מישל ג' ונס
* ג'ון לגוויזאמו - רוברט רודריגז
* אנדראה רייסבורו - ג'ודי שניידר
* רורי קאלקין - דייוויד ת'יבודו
* פול ספארקס - סטיב שניידר
* שיי ויגהאם - ריצ'רד רוג'רס.
* קמרין מנהיים - בלנדה ת'יבודו
* אריק לנג - רון אנגלמן
* אניקה מרקס - קת'י שרודר
* סטיבן קאלפ - ג'ף ג'מאר
* שרה מיניץ' - שרון ווילר

== ראו גם ==
* המצור בווייקו

== קישורים חיצוניים ==
* 

==הערות שוליים==

קטגוריה:וייקו
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות משטרה ופשע
קטגוריה:סדרות מתח אמריקאיות
עופר בן שבת

עופר בן שבת (נולד ב-14 ביוני 1979) הוא סטנדאפיסט, בדרן, תסריטאי, מחזאי, שחקן, במאי וכוכב רשת ישראלי. חלק מן הצמד הקומי "עופר ומאור", ביחד עם מאור הרוש.

== קריירה ==
=== משחק בטלוויזיה ===
תפקידו הראשון בקולנוע ובמשחק בכלל היה בשנת 2000, בסרט "הבן שלי" שביים יונתן גורפינקל. תפקידו השני בקולנוע היה בסרט "דמיונות" משנת 2007 שביימו נמרוד עציון-קורן וסער לחמי.

בשנת 2005 זכה בפרס המחזאי הטוב ביותר באוניברסיטת תל אביב על קומדיה שכתב "חבל על מי שחי".

בשנת 2012 הגיש פינה קומית בתוכנית "שישי עם טל ברמן" ששודרה בערוץ הראשון.

החל משנת 2013 משתתף בתוכנית הסטנדאפ לילדים "הצחוקייה" ביחד עם שותפו הקומי מאור הרוש. בשנת 2013 השתתף כמותח שבועי בתוכנית "אמבוש" ששודרה בערוץ 10.

בשנת 2014 השתתף בתפקיד אורח בסדרות "הקלמרים" ו"זגורי אימפריה" של HOT.

החל מ-2014 מגלם את הנער העברי האמיץ פרץ, בסדרה של ערוץ מאיר לילדים "עלילות ארץ גושן".

בשנת 2015 השתתף בסדרה "רון" של Yes Comedy. בשנת 2016 השתתף בסדרה "מיסטר צ'יפס" בתפקיד אורח ובסדרה "המועדון עם שחר חסון" כסטנדאפיסט מתחלף. בשנת 2017 החל להשתתף ביחד עם שותפו הקומי מאור הרוש בסדרה OMG שמשודרת בערוץ KIDZ.

שיחק במספר סרטי קולנוע חרדי כמו "כוח זיקית" (4 חלקים מאת "האחים כהן וחצי", תפקיד ראשי), "רגע גורלי" (2 חלקים מאת "ניצוצות של קדושה", תפקיד משנה) ועוד. 

בשנת 2022 התארח בסדרה שנות ה-90 בתפקיד הסגן של פרוספר עובד של פרוספר המנסה לפטר אותו כדי לקחת את תפקידו כמנהל על הצביעה בשייטת 13.

=== משחק על הבמה ===
"המופע של עופר ומאור" - מופע מערכוני נונסנס ביחד עם שותפו הקומי מאור הרוש, בשנת 2016 עשו מופע המשך בשם "הקומדי צחוק" אותו מריצים עד היום.
עשה מופע יחיד בשם "הרב מצליח בן דור" (דמות קומית), לה גם פינה קבועה בוואלה תרבות (הפינה החלה בוואלה יהדות) וברדיו גלי ישראל הדמות הופיעה בפינות שונות בטלוויזיה .
כתב קומדיה בשם "חבל על מי שחי" שזכתה בפרס השופטים. השתתף במופע "ויהי צחוק" עם מאור הרוש, מופע "הצחוקייה" ועוד. הופיע במועדוני הסטנדאפ: "דומינו גרוס", "קומדי-בר" ו"קאמל קומדי".

=== משחק ברשת ===
בן שבת הוא יוטיובר ביחד עם שותפו הקומי מאור הרוש, ביחד הם יצרו ערוץ יוטיוב עם שלל פרודיות ומערכוני רשת. בנוסף יצר עם מאור הרוש מערכונים קומיים ל-Mako, נענע 10, פליקס ו-ynet.

=== השכלה ===
למד משחק, בימוי תיאטרון ובימוי קולנוע באוניברסיטת תל אביב, למד תסריטאות בבית הספר לתסריטאות של עידית שחורי ובסמינר לכתיבה של רוברט מקי "Story ו-Comedy".

== קישורים חיצוניים ==

* [https://www.youtube.com/channel/UCooxu4JSfzQ1s-wyXHCRQFw ערוץ היוטיוב של "עופר ומאור", הצמד הקומי]
* [http://tags.walla.co.il/הרב_מצליח הרב מצליח] בוואלה! ובפייסבוק - [https://www.facebook.com/הרב-מצליח-בן-דור-460100860753152/ הדף של רב מצליח בפייסבוק]

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:סטנדאפיסטים ישראלים
קטגוריה:תסריטאי טלוויזיה ישראלים
קטגוריה:בדרנים ישראלים
קטגוריה:קומיקאים יהודים ישראלים
קטגוריה:בוגרי אוניברסיטת תל אביב
קטגוריה:שחקני קולנוע חרדי
קטגוריה:יוצרי קולנוע חרדי
קטגוריה:ישראלים שנולדו ב-1979
בני שלמה

בני שלמה
בני שלמה (2 בינואר 1980 – 3 באוקטובר 2022) היה עבריין ישראלי, אשר עמד בראש ארגון פשע. שלמה היה חבר בארגון הפשע של שלום דומרני וצבר הון מכריית חול בלתי חוקית, לצד עסקים בנדל"ן, מסעדות, חניונים ומגרשים למכירת כלי רכב יוקרתיים, הימורים, דוכני ירקות ופירות בשווקים וחנויות בתחום המזון, הלוואות בשוק האפור בריבית קצוצה, בוררויות, השקעות במטבעות קריפטו, שותפות בעסקי חלפנות כספים בדרום הארץ ועוד.

== ביוגרפיה ==
שלמה ואחיו הגדול שלום נולדו וגדלו במושב חלץ. בילדותם הוריהם התגרשו והם עברו עם אימם לרחובות, שם התחברו עם כנופיות קטנות באזור. היו חברים טובים של עמוס ואופיר לביא, לימים ראשי משפחת פשע אף הם. הוא לא שירת בצה"ל.

בשנת 2000, בגיל 20 הורשע בתקיפת שוטר והכשלת שוטר בעת מילוי תפקידו וריצה חצי שנת מאסר. ב-2007, נעצר במסגרת בדיקה שגרתית ועל גופו נמצא סכין. שלמה הורשע בהחזקת סכין שלא למטרה כשירה ונידון לעבודות שירות.

ב־2016 הורשע בני שלמה בגין סחיטה באיומים של בעל מסעדה באשקלון, וריצה שמונה חודשים בכלא. ב-2019 הורשע באיומים, ובמסגרת עסקת טיעון נגזר עליו עונש של תשעה חודשי מאסר.

בינואר 2020 נעצר יחד עם עוד 35 מאנשי ארגונו בחשד להלבנת הון והפצת חשבונות פיקטיביות בשווי של חצי מיליארד שקל ושוחרר לאחר 42 יום.

בספטמבר 2020 הורשע בתקיפת בעל עסק מהדרום שהיה חייב לו כספים, ונידון ל-23 חודשי מאסר.

=== הקמת הארגון והיריבות עם דומרני ===
האחים, בני ושלום, היו חברים בארגון של שלום דומרני בעשור הראשון של המאה העשרים ואחת. דומרני שיתף את בני במרבית עסקיו ונתן בו אמון.

לאחר כניסתו של דומרני לכלא בתחילת העשור השני של המאה העשרים ואחת, האחים שלמה הקימו ארגון פשע משלהם כשהם נוטלים עימם חלק מאנשיו של דומרני, מה שהוביל לאירועים פליליים רבים בשנים 2013–2015, לרבות הנחת מטענים מתחת למכוניות ופיצוצים ברחובות אשקלון, אשדוד וקרית גת.

==== ניסיונות התנקשות ====
ביולי 2013, כאשר יצא שלמה מביתו במושב חלץ בסקודה המשוריינת שלו, הוא נקלע למארב בו שלושה עבריינים ניסו להתנקש בחייו סמוך לצומת גבעתי. כאשר הגיע הרכב המשוריין לצומת פתחה חוליית המתנקשים באש לעבר המכונית באמצעות רובה M4. היורים ניסו להימלט מהזירה רכובים על אופנוע, אך נלכדו על ידי המשטרה. שלמה המשיך בנסיעה עד לבית החולים ברזילי. הוא נפגע קלות ברגליים ובגב מרסיסים, ושוחרר באותו היום מבית החולים.

ב-5 בפברואר 2014 עבר ניסיון התנקשות נוסף. ביציאה מהמושב, הופעל נגד מכוניתו מטען רב עוצמה, אך לא היו נפגעים.

בספטמבר 2015 שלום שלמה, אחיו של בני, נרצח ביציאה מביתו שבמושב תלמים. במשפחת שלמה ייחסו את הרצח לארגון של האחים לביא, אך לא הצליחו להוכיח את טענותיהם או לנקום בהם. העובדה שלא הצליחו לנקום גרמה על פי הערכות לפיחות רב במעמדם.

ב-3 באוקטובר 2022 נרצח בני שלמה ביריות בתחנת דלק בדרך השבעה בסמוך לאזור. החשודים ברצח הם בני משפחת הפשע ג'רושי משכונת ג'ואריש ברמלה. ככל הנראה רצח עלי ג'רושי בוצע כנקמה.

== חיים אישיים ==
היה נשוי ואב לבת. התגורר במושב חלץ. אחיו, שלום, אשר היה עבריין מורשע אף הוא, נרצח בפתח ביתו שבתלמים בספטמבר 2015. על פי ההערכות, הרצח בוצע בהוראת משפחת לביא, כחלק ממאבק כוח בין ארגוני הפשע.

== קישורים חיצוניים ==

* 

== הערות שוליים ==

קטגוריה:ישראל: פשע מאורגן
קטגוריה:מורשעים בדין בישראל
קטגוריה:עבריינים ישראלים שנרצחו
קטגוריה:אנשי המושב
קטגוריה:ישראלים שנולדו ב-1980
קטגוריה:ישראלים שנפטרו ב-2022